ועדת הכספים, כנסת 25, פרוטוקול מספר 50, 2023-02-06 00:00

משה גפני: אני פותח את ישיבת ועדת הכספים

משה גפני:  על סדר-היום: הצעת תקציב בנק ישראל לשנת 2023, בהתאם להוראת סעיף 20(א)(ג) לחוק בנק ישראל, התש"ע-2010

משה גפני:       אני מקדם בברכה את נגיד בנק ישראל, אמיר ירון

משה גפני:  על-פי החוק הוא אמור להציג את תקציב בנק ישראל

משה גפני:  אנחנו לא מצביעים על התקציב הזה אלא רק שומעים את הסקירה

משה גפני:       אדוני הנגיד, אני רוצה לשאול אותך שאלה שלא נוגעת לתקציב אבל היא נוגעת לך כנגיד

משה גפני:  אני אגיד לך את ההרגשה שלי, שאני לא מדבר על זה הרבה

משה גפני:  יש מציאות שבה יש ויכוח פוליטי בחברה הישראלית, ויכוח חוצה מחנות באופן החמור ביותר

משה גפני:  בקדנציה הקודמת, לפני הקודמת, היו הפגנות ליד הבית של נתניהו

משה גפני:  גם היום יש הפגנות ולמעלה ממחצית האוכלוסייה סבורים שצריך את הרפורמה הזאת

משה גפני:  אני אחד מהם

משה גפני:  אני חושב שצריך רפורמה מכיוון שהכוח שקיבל בית המשפט העליון הוא כוח יותר מידי גדול

משה גפני:  כמובן שצריך לשמור על הכוח שלו אבל לעשות בזה סדר

משה גפני:       אני כל הזמן תולה בך תקוות

משה גפני:  אתה נגיד בנק ישראל

משה גפני:  אתה היועץ של הממשלה ואתה האיש שלנו שעוסק בנושא הכלכלי

משה גפני:  לפתע אני שומע אותך מדבר על זה שלרפורמה המשפטית יכולה לפגוע בכלכלה

משה גפני:  יש פה ויכוח פוליטי שיורד לשורשו של עניין

משה גפני:  זה לא שני אנשים שמתווכחים עם כל האוכלוסייה

משה גפני:  פחות מחצי כאן ויותר מחצי כאן ואומרים שצריך את הרפורמה הזאת

משה גפני:  למה אתה צריך להביע עמדה בעניין הזה?     תראה, אתה לא חייב לענות לי

אחמד טיבי: אתה נוזף בו והוא לא צריך לענות לך? תן לו לענות

משה גפני: לא נוזף בו

אחמד טיבי: אתה נזפת בו

אחמד טיבי:  הוא הביע את עמדתו ואתה נוזף בו באופן ציבורי

משה גפני: רגע

משה גפני:  אם אחמד טיבי אומר שאני נוזף בך, אני חוזר בי

משה גפני:  אני לא מתכוון לזה

משה גפני:  אני מתכוון באמת לנושא עצמו

משה גפני:  אני מכיר את הנושא הכלכלי

משה גפני:  אני כמובן לא מגיע לנגיד בנק ישראל ואני כמובן לא מגיע לכלכלנים אבל זה תהליך שמתקיים

משה גפני:  עם זה ובלי זה, עוד לפני שהיתה רפורמה משפטית כל סעיף - - -      

חמד עמאר: מהלך משפטי, לא רפורמה משפטית

חמד עמאר:  עושים מהלך משפטי

משה גפני: כל סעיף בהסכם הקואליציוני שפתאום גילו אותו, מייד היו התקפות, הפגנות והכול

משה גפני:  האם זה נכון

משה גפני:  אני לא נוזף, אני רק רוצה לדעת

משה גפני:  תסביר האם אתה חושב שנגיד בנק ישראל צריך להביע עמדה כאשר למעלה ממחצית מתושבי ישראל סבורים אחרת? אדוני הנגיד, איך שאתה רוצה אם נזפתי אני חוזר בי, ממש לא

אחמד טיבי: לא, תגיד שאתה נוזף בנוזף

אמרי רון: תיארתי לעצמי שאולי תהיה שאלה כזאת

משה גפני: כנראה שאתה מכיר אותי

אמרי רון: היות וכל התבטאות בהקשר הזה מקבלת תעודה של 8 בסולם ריכטר, בחרתי פה להיות מדויק ודווקא להקריא מהכתב

אמרי רון:       קודם כול, נתחיל

אמרי רון:  דירוג אשראי של מדינה נקבע לפי מספר רחב של פרמטרים משקף את יכולת החזר החוב של המדינה

אמרי רון:  אני רוצה להגיד שהכלכלה הישראלית חזקה עם דירוגי אשראי גבוהים

אמרי רון:  זה לא מצב רגעי

אמרי רון:  מצב הכלכלי בישראל איתן כבר במשך עשורים

אמרי רון:  צלחנו את משבר הקורונה ואת היציאה המאתגרת ממנו בצורה טובה יחסית

אמרי רון:  נכון להיום, כפי שהתכוונתי להציג לכם פה, המשק הישראלי מתמודד עם אתגרים כלכליים, שרבות מהמדינות מתמודדים איתם

אמרי רון:       אבל אפשר לומר בבטחה שמצבנו טוב ביחס למרבית הכלכלות המפותחות

אמרי רון:  המשק הישראלי נמצא בתעסוקה מלאה, עם צמיחה מרשימה

אמרי רון:  האינפלציה בישראל, שאנו כמובן נחושים בבנק ישראל למגר אותה, גם היא יחסית נמוכה לעולם

אמרי רון:  ישראל היא מדינה עם יחס חוב תוצר שירד, ואשר כבר חזר לרמתו טרום משבר הקורונה

אמרי רון:  הגדרתי זאת כנכס אסטרטגי ואני עדיין מתייחס אליו ככזה

אמרי רון:       ככלכלן אציין בהקשר זה כי מחקרים רבים הראו שמוסדות חזקים ועצמאיים הינם מרכיב חיוני לקיומה של כלכלה מפותחת ומשגשגת

אמרי רון:  בהתאם, חברות דירוג האשראי בוחנות גם תחומים אלה

אמרי רון:  לכן חשוב להבטיח המשך שמירה על מאפיינים אלה בכל תהליך שיקודם

אמרי רון:  בזה עניתי לך על כל השאלות ששאלת, אמרת או נזפת

משה גפני: אני מודה לך

משה גפני:       אני לא מסכים

משה גפני:  אני ואחמד טיבי על פי רוב מדברים באותה שפה

משה גפני:  אבל אני אומר לך, שלא התכוונתי לנזיפה

משה גפני:  אם זה השתמע כך, אני חוזר בי

משה גפני:       אבל אני אומר לך, תאמין לי, הנושא הזה כואב לי מאוד

משה גפני:  למה כואב לי מאוד? מכיוון שאני הייתי באופוזיציה בקדנציה הקודמת

משה גפני:  לא ראיתי התערבות כאשר פגעו בנו, בציבור שלם

משה גפני:  לא ראיתי התערבות כזאת שבאה ואמרה והביעה דעות

משה גפני:  אבל עמדתך לא מקובלת עלי אבל אני מכבד אותה

משה גפני:  אני סבור שאתה נגיד בנק ישראל טוב, מצוין ובסדר גמור

משה גפני:  אני אמרתי את דעתי

משה גפני:  אף אחד לא עזר לנו ששנה וחצי לא היה סידור לילדים שלנו במעון

משה גפני:  אף אחד לא התערב, לא בית המשפט ולא בנק ישראל

אחמד טיבי: אגב, בנושא הזה אנחנו תמכנו במציאת סידור

אחמד טיבי:  אבל מה היית עושה, אתה ואנשי ש"ס, אם מישהו היה פוגע בבאבא סאלי, למשל? זה ציפור הנפש שלכם? בוודאי שהייתם מתקוממים

ינון אזולאי: הבאבא סאלי היה מטפל בו

אחמד טיבי: יש אנשים שחושבים שאהרון ברק הוא המקביל ואתם בול מכסחים אותו, עושים אותו אויב העם

ינון אזולאי: קודם כול, אהרון ברק עדיין חי והוא יכול להגיב בעצמו

ינון אזולאי:  אהרון ברק, בעזרת ה', עד 120 ובאריכות ימים, יכול להגיב

ינון אזולאי:  מה אתה משווה?     

חמד עמאר: אני לא חושב שהנושא הוא אהרון ברק

חמד עמאר:  הנושא יותר מאהרון ברק

ינון אזולאי: מה אתה משווה בכלל?        

אחמד טיבי: אני נתתי דוגמה שהוא מבין

חמד עמאר: המהלך שהם עושים הוא מהלך - - -      

ינון אזולאי: אחמד, על-פי הדת, לא עושים כזאת השוואה

חמד עמאר: זה יביא את ישראל למקום אחר לגמרי

חמד עמאר:  אין אחד שלא מאמין שצריך לעשות רפורמה במדינת ישראל אבל לא מהלך משפטי מה שאתם עושים עכשיו

ינון אזולאי: איפה הוא נמצא? אצל מי הוא נמצא, אצל אהרון ברק?     

חמד עמאר: הופכים את מדינת ישראל למדינה דיקטטורית, לא מדינה דמוקרטית

אחמד טיבי: אני נגד אלה שעולים על דחפור D9

ינון אזולאי: אגב, הם לא פה

חמד עמאר: עכשיו הם עולים יותר מ-D9

חמד עמאר:  הם משתלטים על בית משפט

ינון אזולאי: גם על הכנסת עולים ב-D9

ינון אזולאי:  בית המשפט שמגיע ורוצה להתערב פה בחוקים, אז תפסיקו לבלבל

ינון אזולאי:  תגן קודם כל על המקום שאתה נמצא פה

ינון אזולאי:  קודם כל על הכנסת תגן

ינון אזולאי:  על הכנסת שבית המשפט רוצה להתערב לך בכל דבר

חמד עמאר: הגיע הזמן שנגן על בית המשפט

ינון אזולאי: תגן קודם כל על הכנסת

משה גפני: אדוני הנגיד, בבקשה, הבמה לרשותך

אמרי רון: קודם כל, תודה כבוד הרב גפני

אמרי רון:  אני רצה לומר לאלה שחדשים פה

אמרי רון:  כמידי שנה אנחנו מגיעים להציג את תקציב הבנק

אמרי רון:  כמו שהרב אמר, זה לא לאישור, זה לתקציב

משה גפני: זאת הפשרה שהגענו אליה אז בשעתו

אמרי רון: בדרך-כלל אני נותן איזו מצגת לפני שאנחנו עוברים לטבלאות של התקציב

אמרי רון:  אנחנו נותנים מצגת על מצב הכלכלה

אמרי רון:  היות והיינו פה ממש לפני מספר שבועות, אני אעביר היום את המצגת בצורה תמציתית ואז מייד ניגש לאחר מכן להצעת התקציב

אמרי רון:  פרופסור שוקי שמר שהוא יו"ר המועצה המנהלית שלנו בקטע הזה הוא יפתח ויציג את התהליך של בניית התקציב וקבלת ההחלטות לגביו

אמרי רון:  לימינו יושבת המנכ"לית, הגב' שולמית גרי, והיא תציג את נושא התקציב הזה, פחות או יותר להבין את התהליך

אמרי רון:        (מוצגת מצגת)     כפי שאמרתי, היינו פה בתקופה האחרונה אז באמת רק הדגשים

אמרי רון:  כמו שכולכם יודעים, מדינת ישראל אנחנו כלכלה פתוחה

אמרי רון:  אנחנו בכל זאת גלויים בכל מה שקורה בעולם

אמרי רון:  ביציאה מהקורונה היו זעזועים גדולים

אמרי רון:  גם מחירי אנרגיה, אתם רואים בכתום את מחיר הגז, בעיקר מה שקרה באירופה עם אוקראינה ורוסיה

אמרי רון:       החוזה של מכולות משנחאי ללוס אנג'לס הגיע מעל 12,000 דולר והוא עכשיו חזר

אמרי רון:  כל התמונה הזאת בגדול היא תמונה טובה והלחצים הללו ממתנים את האינפלציה בעולם

אמרי רון:  אתם רואים בצד שמאל איפה השוק אומר ריביות בארצות הברית יהיו

אמרי רון:  הן נושקות בערך ל-5 אבל התמונה היותר מעניינת, וזה אולי ההבדל הרב לעומת מה שהיה לפני חודש לעומת עכשיו, זה ששנת 2022 נגמרה טוב יותר ממה שציפו לפני בערך חודשיים

אמרי רון:  מה שאתם רואים בצד שמאל זה התחזיות של ארצות הברית על פי הFED-

אמרי רון:  אתם רואים את 2022, 2023, 2024

אמרי רון:  אתם רואים באפור ש-2022 הולכת להסתיים טוב יותר ממה שציפו התחזיות לפני רבעון

אמרי רון:  לעומת זאת, 2023 בפגיעה יותר גדולה

אמרי רון:  כנ"ל אנחנו רואים את אותה תופעה, פחות או יותר, באירופה

אמרי רון:       נושא שאין פה על הגרף והוא מרכזי בעיניי זה הנושא של סין

אמרי רון:  באיזו מהירות הם יצאו מחיסון עדר

אמרי רון:  זה ישפיע, פעם אחת, לטובה מבחינת הסחר העולמי, אבל גם עלולה להיות לזה השקעה בדיוק על השקף של מחירי הסחורות

משה גפני: אתם יודעים מה הולך לקרות שם? יש איזה אינדיקציות? סין היא שחקן מרכזי בכלכלה העולמית

אמרי רון: יש אינדיקציות

אמרי רון:  כבוד הרב, לא סתם הזכרתי את זה כי אני חושב שזה פרמטר מקרו גלובאלי שתהיה לו השפעה

אמרי רון:  אנחנו לא יודעים באיזו מהירות, אבל ברור שהם מתקדמים לקראת יציאה מאותם סגרים

אמרי רון:  הם היו בפעילות יחסית לא מלאה

אמרי רון:  הם יחזרו לפעילות יותר מואצת

אמרי רון:  מצד אחד, זה ישפיע לטובה על הסחר והפעילות, אבל מצד שני, עלול גם להשפיע על אותם כוחות של מחירי סחורות וכיוצא בזה בצד האינפלציה

אמרי רון:       אנחנו רואים את השווקים

אמרי רון:  כמובן, אנחנו יודעים מה היה ב-2022

אמרי רון:  בקצה ב-2023 הם החלו טוב

אמרי רון:  השוק הישראלי כרגע הוא קצת בפיגור לעומת השווקים האחרים

אמרי רון:       כבוד הרב, אתה ראית את זה אבל אני חושב שזה עדיין שווה לומר

אמרי רון:  כלכלת ישראל צמחה לפני הקורונה בצורה יפה, מעל 3% לתקופה ארוכה

אמרי רון:  בזמן הקורונה התכווצנו התכווצות כואבת של 2

אמרי רון: 2%

אמרי רון:  צריך להבין, בקנה מידה עולמי זאת התכווצות יחסית קטנה

אמרי רון:  אנחנו הייטק שלא יכול היה לעבוד מהבית

אמרי רון:  עם כל מה שהיה פה, עדיין המשק הישראלי הצליח להתנהל בצורה די טובה

אמרי רון:  היה פה סיוע פיסקאלי בסוף

אמרי רון:  צריך להסתכל עליו בפרספקטיבה

אמרי רון:  הסיוע הפיסקאלי בקורונה היה 6

אמרי רון: 5% תוצר

אמרי רון:  החציון של ה-OECD הוא 7%, כך שלא בהכרח כל נקודה בקופסאות קורונה אפשר היה לומר בהכרח שהיא טובה, אבל בזום אאוט, בראייה כוללת, היה פה צעד טוב

אמרי רון:  הוא מתבטא, בין היתר, בזה שההתכווצות היתה יחסית קטנה לשאר העולם

אמרי רון:       בירוק אתם מייד רואים את הזינוק הגדול של 8

אמרי רון: 6%

אמרי רון:  תכף אני אראה לכם שנסיים את שנת 2022 מעל 6% צמיחה

אמרי רון:       דיברתי על היחס של חוב-תוצר ועל זה שזה נכס אסטרטגי

אמרי רון:  כשהושבעתי בבית הנשיא בדיוק הגענו ל-60%

אמרי רון:  זה הקו האפור לפני הקו האדום בחלק צפון מזרחי שם

אמרי רון:  בעקבות הקורונה עלינו לכמעט 73% ועכשיו אנחנו ב-61%

משה גפני: אתה מציג תמונה ורודה

אמרי רון: אני אומר שאנחנו במצב טוב

חמד עמאר: הוא מציג תמונה אמיתית

אמרי רון: זה גם עדכון לעומת פעם שעברה

משה גפני: מי אשם התמונה הוורודה? הממשלה הקודמת?     

אמרי רון: אני לא נכנס להאשמות, אני מציג לך עובדות כרגע

חמד עמאר: אם לא טוב, אז הממשלה הקודמת שנה וחצי ואם טוב - - -      

משה גפני: הכול בסדר

משה גפני:  ראיתי שאתם הולכים להירדם

חמד עמאר: אל תדאג, לא נרדם

משה גפני: מאוד מעניין מה שאתה מדבר

חמד עמאר: דווקא מאוד מעניין לשמוע

אמרי רון: אנחנו חושבים שאת שנת 2022 נסיים מעל 6% אבל אין ספק שיש איזו האטה בקצה

אמרי רון:  אנחנו לא אי בודד, ברור שיש האטה

אמרי רון:  הראיתי לכם מה קורה בעולם

אמרי רון:  כרגע אנחנו התחזית שלנו לשנת 2023 היא בעצם מסוף דצמבר

אמרי רון:  ככל שאמרתי שסין ודברים כאלה ישתפרו, זה עלול לשפר גם את מצבנו, אבל אנחנו טיפה מתחת ל-3%

אמרי רון:  ב-2024 מתקדמים כמעט לקצב הצמיחה - - -         

ולדימיר בליאק: אתם צופים עלייה באבטלה?     

אמרי רון: אנחנו צופים

אמרי רון:  אתה רואה את שיעור האבטלה שהוא עולה שם

אמרי רון:  זה לגילאים עיקריים

אמרי רון:  צריך להיות זהיר במספרים, אם אתה אומר מ-15 או מ-25

אמרי רון:  אתם רואים גם את יחס חוב התוצר

אמרי רון:       תכף אני אכנס לאינפלציה

אמרי רון:  הנה יש לך את שני הגילאים

אמרי רון:  זה שיעור התעסוקה במשק, הוא גבוה

אמרי רון:  הקו האפור זה לפני קורונה

אמרי רון:  אתם רואים שמעל גיל 25, זה הגילאים העיקרים, למרות ההתמתנות בקצה, אנחנו עדיין מעל 2019

אמרי רון:  לכן אנחנו אומרים ששוק העבודה הוא הדוק

אמרי רון:  המשק עדיין עובד בצורה הדוקה

אמרי רון:       נושא השכר הוא נושא שיגיע לדיונים פה

אמרי רון:  אתה רואה פה את המגמה הכללית

אמרי רון:  בכחול זה השכר הנומינאלי, בכתום זה השכר הריאלי

אמרי רון:  אבל אם אתה פותח את המניפה לתוך מה יושב בתוך זה, אתה רואה למעלה למעלה את ההייטק

אמרי רון:  המשולש הקטן זה מה היה קו המגמה של ההייטק וקו המגמה של ההייטק הוא יותר גבוה משאר המשק

אמרי רון:  זאת אומרת, ההייטק צמח עוד מעבר לקו המגמה שלו שגם כך הוא הגבוה במשק

ינון אזולאי: אגב, אולי בגלל הצמיחה הזאת בשכר של ההייטק, זה מה שקורה היום בהאטה ובפיטורים של ההייטק?     

אמרי רון: ינון, שלום, קודם כל, טוב לראות אותך

אמרי רון:       עולם ההייטק צמח

אמרי רון:  יהיו כאלה שיגידו שאולי חלק מהתוכניות וכיוצא בזה היו ברמה כזאת או אחרת שאולי כן הצדיקה או לא הצדיקה את רמות השכר אבל זה טבעי

אמרי רון:  אנחנו רואים את נסד"ק יורד

אמרי רון:  אנחנו רואים גם את הצמצומים בחו"ל בתחום הזה

ינון אזולאי: אני שואל כי לאחרונה אנחנו שומעים שכל מיני חברות הייטק מצמצמות את הפעילות שלהן

ינון אזולאי:  ראינו גם את גל הפיטורין האחרון

אמרי רון: דיברתי על שוק עבודה הדוק

אמרי רון:  כשאנחנו מסתכלים  איפה המשרות הפנויות, הן נמצאות בשני קצוות

אמרי רון:  מהנדסים, אנשי תוכנה

אמרי רון:  יש לי שקף על ההייטק

ולדימיר בליאק: יש השפעה של עליית הריבית על הענף?     

אמרי רון: תראה, עליית הריבית משפיעה בוודאי באופן גלובאלי

ולדימיר בליאק: אני שואל ספציפית על ההייטק

אמרי רון: אני חושב שבאופן יחסי פחות

אמרי רון:  זה תחום שהוא מאוד מאוד קשור להון אנושי ולטכנולוגיה

ולדימיר בליאק: וגם להשקעות

אמרי רון: ולהשקעות

אמרי רון:  מניות הטכנולוגיה ירדו

אמרי רון:  אנחנו רואים צמצומים גם בחו"ל

אמרי רון:  היו הערכות כאלה ואחרות

אמרי רון:  אין ספק שיש פה חברות שיצמצמו או שכבר צמצמו

חמד עמאר: השאלה היא, האם זאת מגמה של ירידה וצמצום או שנראה את זה כתקופה שעוברת?     

אמרי רון: תן לי להגיע לזה

אמרי רון:  יש לי שקף על זה

ינון אזולאי: אני רק רוצה לחדד את העניין שאני מדבר עליו

ינון אזולאי:  ברגע שהשכר שלהם היה גבוה, יכול להיות שאנשים עשו את האקזיט שלהם ואחר-כך עברו למקומות אחרים וחלקם אולי גם עזבו את הארץ לכל מיני משרות בחו"ל

ינון אזולאי:       היום המשרות הגבוהות בשכר, הן אלה של אנשים שאולי הלכו

ינון אזולאי:  אבל יש מקומות שהם עדיין בשכר הנמוך יותר

ינון אזולאי:  השאלה שלי, האם כל הפיטורים האלה הם בגלל סוג של בועה של ההייטק? כל-כך הרבה השקיעו פה במדינה ואנחנו זוכרים - - -      

אמרי רון: יש לי שקף, תן לי להגיע לשם

אליהו דלל: האם יש ביקושים שהמדינה לא מספקת אותם, למשל, מהנדסים?     

אמרי רון: ברור שלפחות לפני ההאטה הזאת וגם כיום יש לנו חוסרים בתחומי הטכנולוגיה באופן כללי

אמרי רון:  ברור אנחנו יודעים שזה הקטר של המשק שלנו, ואנחנו צריכים לאורך זמן לראות עוד ועוד אנשים עם המיומנויות הנכונות גם אם הם לא מגיעים להייטק

אמרי רון:  יש עוד תחומים בהם המיומנויות האלה הן רלוונטיות

חמד עמאר: אתה תיתן לנו נתון כמה מחסור יש לנו במהנדסים?     

אמרי רון: לא הבאתי את זה אבל תסמוך עלי שאני אומר לך שבשני הקצוות אנחנו רואים חוסר בשירותים כמו מסעדות וכיוצא בזה ובעולמות האלה של הנדסה, תוכנה וכיוצא בזה

אמרי רון:  יש ירידה מסוימת בביקושים אבל עדיין יש שם הרבה משרות פנויות

אמרי רון:       אני אעבור על השקף הזה

אמרי רון:  הראיתי אותו כמה פעמים

אמרי רון:  הוא בעצם מנתח את שלושת המשברים הגדולים: ב-2001 ה-dot com, הקורונה ו-2008

אמרי רון:  בכחול זה המצב של היחס חוב תוצר ובכתום מה קרה אחרי המשבר

אמרי רון:  אתם רואים שבמשברים הקודמים, לדוגמה, היחס חוב תוצר לא השתנה ובמשבר האחרון באמת הוצאנו כספים והיחס חוב תוצר עלה

אמרי רון:       מה שמעניין זה צד ימין

אמרי רון:  אתם רואים שהתוצר לנפש ירד מ-6% למינוס 2

אמרי רון: 3 ב-dot com

אמרי רון:  זה היה אירוע שחיבר את המשבר הזה וגם היתה אז אינתיפאדה

אמרי רון:       אני אעבור על השקף הזה

אמרי רון:  זה דברים שעשינו

אמרי רון:  מי שירצה, ניתן לו אחר-כך את השקף עם כל הדברים שעשינו בזמן הקורונה, כולל הנושא הזה של הייעוץ הכלכלי

אמרי רון:  הסיוע הפיסקאלי שהיה חשוב מעבר לכל הצעדים המוניטאריים

אמרי רון:       רק מילה על ההייטק לפני שנחזור לזה

אמרי רון:  אז כמו שאמרתי, ההייטק הוא הקטר של המשק

אמרי רון:  יש לכם פה מספר פרמטרים חשובים: 25% ממס הכנסה, מעל 50% של הייצוא, 15% מהתמ"ג

אמרי רון:       הנה הגיוסים

אמרי רון:  קודם כל, אתם רואים דבר מעניין

אמרי רון:  למטה, הקו הכי תחתון זה הגיוסים

אמרי רון:  קודם כל, אתם רואים סדרי גודל לעומת אמריקה

אמרי רון:  אנחנו בשנת 2021 היינו 6% תוצר, גיוסים בשוק ההייטק

אמרי רון:  תיראו את אמריקה, כמה הם יותר נמוכים מאיתנו ובאפור זה אירופה

אמרי רון:  אז אתם מבינים את הדומיננטיות של התחום הזה

אמרי רון:       בצד ימין אתם רואים את הגיוסים על פני זמן חודש בחודשו

אמרי רון:  באדום למטה זה לפני הקורונה, זה ממוצע של 2015 ל-2019

אמרי רון:  בסגול זאת שנת הקורונה

אמרי רון:  בשנת הקורונה עצמה גייסנו יותר

אמרי רון:  הקו העליון הכתום זה שנת 2021

אמרי רון:  זאת היתה, ינון, כולם קיבלו ווליואציות גבוהות

אמרי רון:  מתחת לזה זה שנת 2022

אמרי רון:  זאת אומרת, גם בשנת 2022, כבוד הרב, אתה רואה שהגיוסים היו בסדרי גודל אפילו מעל 2020

אמרי רון:  אבל מה? אתם רואים שבקצה יש התמתנות

אמרי רון:  בקצה, אין ספק, אנחנו חוזרים לרמות גיוסים חודשיים של בערך 2019 או משהו כזה

אמרי רון:       זה לגבי השאלה שלך

משה גפני: אתה מדבר על 2022

אמרי רון: אני מדבר על 2022

ולדימיר בליאק: גם בסוף 2022 היתה התמתנות מסוימת

משה גפני: זה מה שהוא אמר

אמרי רון: אני אומר את זה

אמרי רון:  זה לגבי השאלה שהוא שאל, האם אנחנו ירידה או רק התמתנות

אמרי רון:  כרגע אנחנו רואים התמתנות

אמרי רון:  השאלה הגדולה היא מה יקרה גם בשווקים העולמיים, זה לא תלוי רק בנו

אמרי רון:       לגבי החוסן שלנו

אמרי רון:  ב-2001 היינו בעיקר בתחום הטלקומוניקציה

אמרי רון:  רוב החברות קראו חברות חלום, dream companies

אמרי רון:  להרבה מהם לא היה מוצר

אמרי רון:  הן לא הרוויחו או לא היה להן תזרים

אמרי רון:  בעוגה הזאת אתה רואה היום כמה אנחנו מבוזרים בכל מיני תחומים

אמרי רון:  לא רק התחומים שישר עולים למוח מחקלאות ועוד כל מיני דברים אחרים

אמרי רון:  העוגה מצד שמאל מראה לך שכמעט ב-60% כבר יש להם איזה מוצר

אמרי רון:       לכן אני אומר שנכון שיש התמתנות של התחום הזה, אין ספק, זה חלק מאותה ירידה

אמרי רון:  מה-6

אמרי רון: 3% צמיחה ל-2

אמרי רון: 8%, זה מבטא חלק מזה

אמרי רון:  אבל הנקודה שאני מנסה לומר פה זה שהבטן שלנו היא יחסית יותר חזקה ממה שהיא היתה באותו אירוע

אמרי רון:       לגבי האינפלציה

אמרי רון:  אינפלציה אנחנו ב-5

אמרי רון: 3% כבר קריאה שנייה

אמרי רון:  הקו המקווקו שם זה העשירון התחתון של המדינות

אמרי רון:  יחד עם זאת, כאשר מנקים את מה שנקרא מזון ואנרגיה, בישראל אין מושג שנקרא אינפלציית ליבה, אז אנחנו עושים את זה ככה

אמרי רון:  אתם רואים שאנחנו כבר יותר קרובים למרכז הטבלה

אמרי רון:  זאת אחת הסיבות שלמרות הכאב, אין ברירה, אנחנו יודעים שהאינפלציה נמצאת בהרבה תחומים ותכף אני אראה לכם את זה

אמרי רון:       אז קודם כל, האינפלציה באמת התחילה מהזעזוע היצע, בין היתר

אמרי רון:  אתם רואים את הקווים הכחולים בצד ימין, שזה תחומי האנרגיה וזה בצד של השכירים

אמרי רון:  אבל אתם רואים בצד שמאל את מדד הבלתי שכירים שנמצא כבר ברמה גבוהה

אמרי רון:  זאת דרך אחת מאוד עקיפה לומר, שהאינפלציה נמצאת בצד הביקושים וכשהיא נמצאת בצד הביקושים אז בוודאי בנק מרכזי צריך לפעול בכלים

אמרי רון:       יש לנו שיטות נוספות

אמרי רון:  כל מי שלמד מבוא לכלכלה יודע שכשאתה מסתכל על עקומת הביקוש ועקומת ההיצע, אם עקומת הביקוש זזה וגדלה, אתה רואה גם את הכמות וגם את המחיר עולים

אמרי רון:  באינטואיציה הזאת אנחנו יכולים להסתכל על כל המדדים ותתי המדדים ולהסתכל האם גם הכמות וגם המחיר עלו ולפי זה, פחות או יותר, למיין אותם כמה מהאינפלציה היא ביקושים וכמה היא היצע

אמרי רון:       אתם רואים בכחול שזה לא רק ההיצע

אמרי רון:  יש לנו פה ביקושים, זה חלק מכל התהליך של היציאה מהקורונה, החסכונות וכיוצא בזה שהיו

אמרי רון:  מה שכן, בקצה אנחנו רואים אור בקצה המנהרה

אמרי רון:  בצד ימין אתם רואים את האינפלציה לשישה חודשים מוכפלת בשתיים

אמרי רון:  זה נקרא הדינמיקה של האינפלציה ואנחנו רואים אותה מתחילה להתמתן

אמרי רון:  אנחנו גם רואים בצד שמאל, כמות הסעיף שבהם מעל ל-5% ול-3%, אתם רואים איך הם מתמתנים

ולדימיר בליאק: אתם זוקפים את זה לזכות השינוי בריבית?     

אמרי רון: יש פה שני אספקטים

אמרי רון:  גם הריבית בעולם ואתה מבין בזה, אבל כמובן גם במשק – צריך להבין, לריבית לוקח זמן להשפיע

אמרי רון:  זה לא דבר מיידי

אמרי רון:  יש את המטאפורה הקלאסית, שלוקח לזה זמן כמו שלפעמים למים חמים בבתים ישנים לוקח זמן עד שהם מגיעים אליך

אמרי רון:  אותו דבר פה

אמרי רון:  לוקח לזה זמן, צריך את אורך הרוח

אמרי רון:  רבותיי, אנחנו נחושים, האינפלציה תרד

אמרי רון:  ריבית ריאלית חיובית זה מצב נורמלי למשק

אמרי רון:  אתם רואים שהיא היתה מאוד מאוד שלילית ועכשיו היא בקצה

אמרי רון:  גם בהתחלה כל העקום הוא עקום ריאלי

אמרי רון:    לכן אנחנו אומרים שאנחנו בסביבה מרסנת ואנחנו מאמינים שהאינפלציה אכן תרד

אמרי רון:       פה אני מביא לכם את התחזית

משה גפני: אבל הריבית עושה נזק בזמן שהיא עולה כל-כך

אמרי רון: כבוד הרב

אמרי רון:  אני יודע, אני שומע את זה

אליהו דלל: הנזק של האינפלציה הוא הרבה יותר גרוע

משה גפני: השאלה, אם אי-אפשר לאזן ביניהם? היינו כל השנים בריבית אפסית לגמרי

אמרי רון: כבוד הרב

אמרי רון:  הסיכון הוא כלפי מעלה של האינפלציה, עם כל הדינמיקה עם כל הציפיות

אמרי רון:  אנחנו יודעים שברגע שהיא עוברת איזה טווח מסוים זה הופך להיות השיח, זאת הופכת להיות הפעילות

אמרי רון:  לכן המחיר של לא להתעמת עם האינפלציה היום, הוא יהיה הרבה הרבה יותר כואב אם לא נטפל בזה

אמרי רון:  לכן אנחנו נחושים ואנחנו נעשה את זה

אמרי רון:       עכשיו אנחנו רואים פה מה הציפיות

אמרי רון:  זה לא מדע מדויק אבל בצד שמאל אלה התחזיות של 14 מהחזאים המקצועיים בישראל

אמרי רון:  אני בכוונה נותן אותם ולא את בנק ישראל, אבל אנחנו לא רחוקים מהם

אמרי רון:  אתם רואים שבערך מפברואר ואילך, כשמדד פברואר ייצא אי שם ב-15

אמרי רון: 3, אנחנו מתחילים לראות ירידות יותר ויותר מובהקות של האינפלציה

אמרי רון:  בצד ימין אתם רואים מה השוק עצמו מתמחר

אמרי רון:  בצד ימין אתם רואים את ההפרש בין אג"ח צמודה לאג"ח לא צמודה ואתם רואים שאנחנו נמצאים ב-2 ומשהו לאורך כל השנים

ולדימיר בליאק: עד כמה המדיניות הפיסקאלית של הממשלה, לא של בנק ישראל, היא משתנה משמעותי פה?     

אמרי רון: כבוד הרב, לא רק שאמרתי שאנחנו כרגע במצב טוב במשק

אמרי רון:  גם ה-6

אמרי רון: 3% הוא גבוה ביחס למדינות אחרות וגם ה-2

אמרי רון: 8 הוא עדיין גבוה לעומת התחזיות של המדינות האחרות

אמרי רון:  פה אנחנו רואים גם תמונה טובה לגבי האינפלציה

אמרי רון:       אתה שואל אותי מה הם הסיכונים ומה הפרמטרים הנוספים שיכולים להשפיע?     פעם אחת אמרתי – חו"ל

אמרי רון:  אם הם לא יצליחו להוריד את האינפלציה, בהתחשב עם מה שאמרתי לגבי סין

אמרי רון:  הראיתי לך שבערך שליש מהמדד זה שכירים

אמרי רון:  אז קודם כל יש את זה

אמרי רון:  בתוך מדינתנו אנו, כמובן שיש את נושא השכר שיבוא לפתחכם

אמרי רון:  ראיתם שהשכר במגזר הציבורי, הקו האפור שם, לא עלה

אמרי רון:  ברור שיש הסכמי שכר פתוחים

אמרי רון:  צריך פה לבוא עם קומפנסציה אבל היא צריכה להיעשות בתבונה, להתפרס על פני זמן, משהו רב שנתי ושהתשלומים לא יהיו בהכרח כולם בצורה מיידית כדי לא להבעיר את האינפלציה מחדש

אמרי רון:  כמובן הנושא של תקציב פיסקאלי, לשמור על הריסון הפיסקאלי שאנחנו הראינו

אמרי רון:       ככל שהדברים ילכו לטובת נושאים שהם תומכי צמיחה זה בסדר

אמרי רון:       יש לי פה שקף אחד שרק משווה אותנו לשאר המדינות

אמרי רון:  זה שקף קצת מסובך אבל בגדול יש פה את האינפלציה בהרבה מאוד מדינות

אמרי רון:  בכתום זה היעד של הבנק המרכזי

אמרי רון:  בלבן זה הריבית ובכחול זה כמה הריבית זזה שם

אמרי רון:  המעוין הירוק זה מה היתה רמת האינפלציה שבה הבנק המרכזי החל להזיז את הריבית

אמרי רון:  כמו שאתם רואים, קודם כל, אנחנו בצד ימין של הטבלה

אמרי רון:       יתרה מזאת, אתם רואים שאנחנו התחלנו בתהליך הריבית מהר מאוד כשהוא היה מעט מעל היעד

אמרי רון:  תיראו איפה זה לעומת מדינות אחרות

אמרי רון:  אני חוזר בפעם השנייה, אנחנו נחושים להחזיר את זה חזרה ליעד

אמרי רון:  כרגע, כל עוד באמת שלושת הסיכונים האלה שדיברתי עליהם לא יתממשו, אנחנו באמת רואים את האינפלציה חוזרת לכיוון היעד בחצי השני של השנה כמו שצריך ואז אפשר יהיה לנהל את זה משם

אמרי רון:       תמיד עולה פה נושא הפיקדונות לעומת נושא הריבית על הפיקדונות

משה גפני: הוא יעלה בשבוע הבא לדיון כאן בוועדה

אמרי רון:     בסדר

אמרי רון:  אני רק רוצה להשאיר אתכם עם השקף הזה

אמרי רון:  צריך להגיד, אני לאורך כל הדרך אומר שאני רוצה לראות את הריבית על הפיקדונות עולה מהר

אמרי רון:  היא עלתה, היה פה שיפור מאוד מהותי

אמרי רון:  אני שמח ואני רוצה לראות את זה עוד יותר

אמרי רון:  זאת נקודה ראשונה

אמרי רון:       נקודה שנייה

אמרי רון:  עשינו המון המון רפורמות כדי שללקוח תהיה אפשרות להיטיב עם עצמו בנושא הזה

אמרי רון:  לבחור לעבור בנק

אמרי רון:  שמנו את רפורמת הריביות ולאנשים יותר קל לראות איפה הריביות בכל מקום

אמרי רון:  אתם רואים פה את ריבית ה-FED בצד שמאל ואת הריביות בבנקים שם, כשיש שם אלפי בנקים, לעומת הריביות בישראל

אמרי רון:  היינו רוצים לראות את זה יותר טוב אבל זה נותן לכם איזה מימד ואיזו פרופורציה

אמרי רון:       לגבי יוקר המחייה

אמרי רון:  ישראל מדינה יקרה על-פי הרבה מדדים

אמרי רון:  לא רק זה, יש פה גם אי שוויון בהכנסה

אמרי רון:  תכף אני אדבר על עוד אי שוויון וזה אי שוויון במיומנויות, שזה המפתח להזדמנויות בהמשך

אמרי רון:  אני מבין שסיימתם דיון בתחום הבינוי

אמרי רון:  תחום הדיור הוא אחד התחומים הכי חשובים לכל משק בית

אמרי רון:  צריך פה את כל האינסטלציה מהפשרות, עד רשויות, עד תמרוץ רשויות חזקות

אמרי רון:  לבנות תשתיות, וועדות

אמרי רון:  כבוד הרב, חייבים לעשות את זה

אמרי רון:  צריך להגיד, היו פה הרבה התחלות בנייה

אמרי רון:  אנחנו חייבים שהמומנטום הזה לא ייפסק בגלל השינויים

ינון אזולאי: השאלה, האם זה התחלות בנייה? צריך את היצע

ינון אזולאי:  יש היצע אבל ראה מי מחזיק את זה אצלו

משה גפני: המדינה היא הגורם המרכזי

אמרי רון: אני אביא לך את הספר שיש בו יותר פירוט

אמרי רון:  כולנו מסכימים שצריך להגדיל את ההיצע ולהמשיך את מה שהיה

אמרי רון:  יש פה שקף -  - -      

משה גפני: זה שהמדינה לוקחת כסף מזוג צעיר שקונה דירה, זה דבר שהוא חסר היגיון ממש

משה גפני:  היא לוקחת כסף ומעלה את המחירים

משה גפני:  זאת אותה מדינה שאומרת כל הזמן שצריך להוריד את המחירים

ינון אזולאי: הרב גפני, אחד הפתרונות זה להוציא מרמ"י את הכוח

ינון אזולאי:  יש כמה דברים בנושא הזה ורמ"י הוא מקור הרשע בעניין הזה

ינון אזולאי:  זה מה שאני חושב

אמרי רון: אני רוצה להגיע לשוקי, אז אני רוצה לסיים

אמרי רון:       הנושא השני הוא כמובן תחבורה

אמרי רון:  כולכם מבינים את הצורך בהשקעות במטרו ובשאר הגורמים המתכללים

אמרי רון:  דרך אגב, שתי הנקודות האלה הן לא בלתי תלויות

אמרי רון:  אם אתה רוצה לבנות בפריפריה כי שם יותר זול והאדמה יותר נגישה, אבל אתה חייב שאנשים יגיעו לעבודה

אמרי רון:  הדברים האלה הם לא עולמות נפרדים

אמרי רון:       יש את הנושאים השוטפים של צריכה

אמרי רון:  יש לכם פה טבלה

אמרי רון:  אנחנו יקרים גם בתחומים האלה

אמרי רון:  פה היה מומנטום גדול של הורדת חסמי יבוא וגם פה חייבים להמשיך את זה

אמרי רון:  לוקח זמן לדברים האלה להשפיע

אמרי רון:       לגבי אתגרי הטווח הארוך

אמרי רון:  השקף הזה הוא בעיניי השקף שאותי מאוד מטריד

אמרי רון:  השקף הזה מראה על הפערים במיומנויות על-פי עשירונים לעומת ה-OECD

אמרי רון:  אתה רואה שבצד ימין העשירון הגבוה ביותר, אנחנו אפילו טיפה טובים מהעשירון הטוב ביותר מה-OECD

אמרי רון:  אבל בעשירונים התחתונים, החלשים אצלנו מאוד מאוד חלשים, אפילו בהשוואה לחלשים של ה-OECD

אמרי רון:      אנחנו יודעים שהמיומנויות וההשכלה זאת המקפצה הכי גדולה ולכן צריך שם לוודא שאנחנו לא נשארים באי שוויון כזה גדול בתחום הזה

חמד עמאר: מה הגורמים לאי השוויון הזה?     

אמרי רון: צריך פה להשקיע בחינוך על כל מימדיו, במיומנויות שטובות לשוק העבודה

אמרי רון:       אין לי זמן, אחרת לא נגיע לסוגיה שבגינה הגענו לפה

אמרי רון:  מי שירצה, לנורית יש את הספר

אמרי רון:  הוא מדבר על ההון האנושי, תשתיות, שוק דיור, אנרגיה, אקלים

אמרי רון:  בצד של הממשלה על תשתיות דיגיטליות וכיוצא בזה

אמרי רון:       אנחנו מדברים על השקעה גדולה, מעבר למה שבדרך-כלל רגילים, בתחומי התשתיות בעיקר

אמרי רון:  בדרך-כלל יש בעיה שכשיש כסף אין תכנון וכשיש תכנון בדיוק נכנסים לשנה שאין כסף

אמרי רון:  אנחנו ממליצים, אולי אפילו ליצור בנושא של תשתיות תחבורה איזו קרן חוץ תקציבית שלא תהיה תלויה במחזור העסקים

אמרי רון:       אני מסיים פה ומעביר לשוקי

משה גפני: תודה רבה

משה גפני:  דרך אגב, אדוני הנגיד, אני מתכוון להביא בשבוע הבא כנראה את החוק שלנו על זה שמחירי הריבית לא יעלו במשכנתאות

אמרי רון: אני לא יכול שלא להתייחס לזה

משה גפני: אל תגיד שלא

משה גפני:  אתה לא חייב להתייחס

משה גפני:  אם אתה הולך להגיד שכן, אז תתייחס

אמרי רון: אני גם אנזוף, אנזוף חזק

אמרי רון:  אנזוף בשלישית

אמרי רון:  אני לא יודע אם אני אהיה פה, אני אשלח את הצוות המקצועי והם יראו לכם

משה גפני: זה עוד לא פה

חמד עמאר: זה יגיע לוועדת שרים לחקיקה

אמרי רון: אנחנו נגיע כשנצטרך להגיע

אמרי רון:  אני רק אומר לך

אמרי רון:  כבוד הרב, אני מכבד אותך

אמרי רון:  ההצעות האלה, עניינית, יחטיאו את המטרה

אמרי רון:  לא רק שהם יחטיאו את המטרה, הם יפגעו בעצם הנושא עצמו

אמרי רון:  יותר מכך, הם יפגעו גם תדמיתית וגם עניינית במה שאנחנו קוראים עיקרון השוק

אמרי רון:  חשוב ששוק יהיה שוק שפועל בתי תכנון מרכזי וזוהי דריסת רגל חזקה בתחום כזה

אמרי רון:  זאת בעיה לא רק עניינית

אמרי רון:  מה שיקרה בתחום הזה, קל מאוד להסביר לפי איך שאני מבין את החוק

אמרי רון:  גם תדמיתית הנושא הזה הוא לא טוב מבחינת הראייה איך הוא משפיע

משה גפני: אני רק רוצה לומר לך דבר אחד

משה גפני:  אתה ודאי יודע, אתה הרי לא מנותק מהציבור

משה גפני:  יש מציאות שמחירי הנדל"ן עולים באופן דרמטי

משה גפני:  לא היה דבר כזה שזה שעולה למעלה מ-20% בשנה

משה גפני:  לא רק זה, זוג שבסוף מצליח להגיע לרכישת דירה, הוא לוקח משכנתא והוא מתכנן את החיים הכלכליים שלו

משה גפני:  אני מדבר על שני בני זוג עובדים

משה גפני:  פתאום מגיעה העלאת הריבית שהיא מוצדקת בגלל האינפלציה

משה גפני:  לא יכול להיות שהמדינה תעמוד מהצד

משה גפני:  היא גם לקחה כסף מהזוג הצעיר הזה

משה גפני:  היא גם גבתה ממנו כשהוא רכש את הדירה מקבלן וגם אחרי זה היא אומרת שהיא עומדת מהצד

משה גפני:  אז בנק הפועלים, למשל, אמר שהוא לא מעלה את הריבית למשכנתאות

משה גפני:  אני רוצה להציף את הבעיה

משה גפני:  זה מה שאנחנו מבקשים

משה גפני:  זה לא שאני בא ומתווכח איתך כלכלית ואני אומר שמה שאתה אומר הוא לא נכון

משה גפני:  אני אומר שמישהו צריך לקחת אחריות מול הזוגות הצעירים

ולדימיר בליאק: יש הבדל בין צעד וולונטרי לבין חקיקה

ולדימיר בליאק:  אתה מבין את זה

ולדימיר בליאק:  בסופו של דבר, אחרי החקיקה הזאת, אותו זוג ישלם יותר

ולדימיר בליאק:  השוק יתקן את עצמו

ולדימיר בליאק:  אני בעד צעדים וולונטריים

משה גפני: לא

משה גפני:  אני דורש מהממשלה להתערב

ולדימיר בליאק: בסדר, אבל לעצור פה, לא ללכת לחקיקה הזאת

אמרי רון: אמרתי את מה שאמרתי

אמרי רון:  אנחנו נביא יותר נתונים

אמרי רון:  אמרתי גם כשדיברתי על האינפלציה שצריך להבין שכל הצעדים האלה – אנחנו מבינים את הכאב

אמרי רון:  תאמין לי, שאנחנו יושבים עם כל הנתונים

אמרי רון:  אתה מכיר את מאגר נתוני האשראי

אמרי רון:  אין צעד שאנחנו עושים בלי להביא את הכול בחשבון

אמרי רון:       אבל אני חוזר ואומר

אמרי רון:  פעם אחת, כדי להתמודד עם האינפלציה, כלי הריבית הוא הכלי המרכזי

אמרי רון:  צריך את אורך הרוח

אמרי רון:  כל עוד לא התממשו הסיכונים האלה, אנחנו רואים שאנחנו במסלול הנכון ולא צריך גם לפגוע בתהליך הזה, שגם פה יכולות להיות השפעות רוחביות

אמרי רון:  חלק מהבנקים, מה שאתה אומר -  - -      

משה גפני: לא, בנק אחד

אמרי רון: לא

אמרי רון:  אני דיברתי עם הרבה בנקאים, כולל אתמול עם איזה בנק ספציפי

אמרי רון:  ברור לי שהעלאת הריבית כואב להרבה זוגות

אמרי רון:  אנחנו מבינים את הכאב, אנחנו מבינים אותו

אמרי רון:  אבל אם אנחנו לא נטפל באינפלציה, הכאב  יהיה הרבה יותר גדול

אמרי רון:  הרבה מאוד מהבנקים פועלים באופן פרטני מול הלקוחות שלהם בכל מיני תחומים של פריסות

אמרי רון:  אני אעצור פה

משה גפני: אדוני הנגיד

משה גפני:  אני הרי אומר את המילה האחרונה מפני שפה אני היושב-ראש

משה גפני:  אתה מבין בכלכלה יותר ממני

משה גפני:  אני בפוליטיקה מבין יותר ממך

משה גפני:  אם לא נעלה את החוק הזה, אז לא ידברו למצוא פתרונות

ינון אזולאי: משהו קטן בנושא הזה

ינון אזולאי:  אולי לחדד את דבריו של הרב גפני

ינון אזולאי:  ראינו שבאמת פה מטפלים באינפלציה אבל בסופו של דבר זה פוגע בחלשים

ינון אזולאי:  צריך למצוא את המשהו המאזן הזה, את הפתרון לאותם לוקחי משכנתאות שגם ככה קנו את הדירה במחיר גבוה

ינון אזולאי:  עכשיו הריבית על המשכנתא עוד יותר גבוהה

אמרי רון: ינון, נתתי נאום שלם למה האינפלציה פוגעת במיוחד בשכבות החלשות ולמה צריך להתמודד עם זה

ינון אזולאי:   שוקי שמר, בבקשה

יהושע מצא: קודם כל, ט"ו בשבט שמח

יהושע מצא:  זה משובב את הנפש להסתובב היום בכנסת ולראות את בני הנוער ואת כל החגיגה כאן

יהושע מצא:  אני גם מקווה שרעידת האדמה בתורכיה שגם הורגשה בישראל תידום

יהושע מצא:       אנחנו נציג לכם היום את תקציב בנק ישראל כפי שאושר על-ידי המועצה המנהלית

יהושע מצא:  כפי שאמר כבוד היושב-ראש, הרב גפני, זה מוצג לא לאישור

יהושע מצא:  הוא היה אדריכל חוק בנק ישראל אז יש ועדה מייעצת מוניטרית שעוסקת בנושאים המוניטריים והפיסקליים

יהושע מצא:  המועצה המנהלית שאני עומד בראשה כבר קדנציה שנייה וכבר שנה שישית מורכבת מחמישה חברים מקרב הציבור, הנגיד והמשנה לנגיד

יהושע מצא:  היא נבחרת על-ידי ועדת איתור ונקבעת על-ידי הממשלה

יהושע מצא:       בשנת 2022, חשוב שתדעו, ערכנו 18 דיונים, מהם 4 דיונים בחודש דצמבר שעסקו בתוכנית העבודה ואישור התקציב של הבנק ל-2023, כפי שיובא לכם עוד מעט לידיעה

יהושע מצא:       מסגרת התקציב השנה היא 1

יהושע מצא: 198 מיליארד בנוסף להרשאה להתחייב של 428 מיליוני שקלים

יהושע מצא:  מסגרת התקנים היא 950 משרות

יהושע מצא:  זאת לעומת 1

יהושע מצא: 77 מיליארד בשנת 2022

יהושע מצא:  יש פה גידול של 32 מיליוני שקלים שהם 2

יהושע מצא: 9%

יהושע מצא:  אנחנו נציג לכם את הסיבות לזה

יהושע מצא:  בעיקרם: 27 מיליוני שקלים בתחום הפעולה בשיתוף נתוני אשראי, גידול של תקנים וגם עתודה כי יתכן שיהיו הסכמי שכר חדשים

יהושע מצא:      בדיונים של המועצה, אנשי החטיבות הציגו את תוכנית העבודה ואת המשאבים שנדרשו כדי שיצבעו את התוכניות ואת האסטרטגיה שמוביל הנגיד דרך המנכ"ל וחברי ההנהלה שנמצאים פה

יהושע מצא:  יש פה תהליכי התייעלות, כפי שגם הצגנו לכם בשנים האחרונות

יהושע מצא:  תהליכי התייעלות מאוד מאוד עקביים

יהושע מצא:  מצד שני, לשמר את האפקטיביות של הבנק

יהושע מצא:  אנחנו צריכים בנק חזק ומקצועי, בנק שיודע לבצע את תפקידו

יהושע מצא:  אני יכול להחמיא לנגיד, שהוא לא רק נגיד שעוסק בפסגות של הכלכלה אלא הוא מצוי בפרטי הפרטים

יהושע מצא:  אנחנו גם מרגישים שבזמן הדיונים הוא בקיא בכל הנושאים

יהושע מצא:  כמובן גם המנכ"לית ושאר החברים שנמצאים פה

יהושע מצא:       אנחנו מאוד רגישים לנושא הסייבר

יהושע מצא:  זה נושא מרכזי שאנחנו מעלים אותו שוב ושוב

יהושע מצא:  אנחנו מאוד עוסקים בניהול סיכונים של הבנק

יהושע מצא:  כל ראשי החטיבות באו והציגו את ניהול הסיכונים, כי בנק ישראל לא יכול להרשות לעצמו ויש צורך באפס סיכונים

יהושע מצא:       הנושא של הייצוג ההולם מאוד מעסיק את הבנק וגם אותנו כמועצה מנהלית

יהושע מצא:  כל הנושא של תנאי השכר, שגם הבנק לא מורשה לעשות מה שהוא רוצה והוא צריך שהם יהיו מקובלים גם על הממונה על השכר

יהושע מצא:  אנחנו דנים בכל הנושא של דוחות הביקורת בנושא של פניות הציבור

יהושע מצא:  אתם יודעים שמאז שיש לנו את המערכת של ניהול נתוני האשראי, בנק ישראל לראשונה, למעשה, עוסק גם בשירות

יהושע מצא:  הנושא של נתוני אשראי הוא מאוד מאוד רגיש, זה דיני נפשות

יהושע מצא:  אם מישהו חלילה צריך איזה דבר ומישהו עושה טעות, זה יכול להרוס משפחות, זה יכול להרס עסקים וכדומה

יהושע מצא:       בסיכומו של דבר, לפני שאני נותן למנכ"לית -- -      

ינון אזולאי: אתה מדבר על המאגר?     

יהושע מצא: כן, אני מדבר על המאגר

ינון אזולאי: אנשים פרטיים שהיתה להם בעיה בחשבון

ינון אזולאי:  אתם מפקחים על מצבים שלפעמים גם אחרי הזמן שהיו אמורים לצאת מהמאגר, הם עדיין נמצאים במאגר

ינון אזולאי:  אז הוא מגיע לחנות ורוצה לשלם ואז רואים שיש לו בעיה לאחר הזמן

יהושע מצא: אנחנו נתייחס לזה

יהושע מצא:       אני רוצה שתדעו שבבנק ישראל ובמועצה המנהלית, אנחנו רגישים מאוד לכסף ציבורי

יהושע מצא:  הרי לשם כך נוצר החוק, כי בנק ישראל יכול להשתמש בכל תקציב שהוא רוצה

יהושע מצא:  אנחנו בוחנים בקפידה כל הוצאה שרק ניתנת

יהושע מצא:       אני אתן למנכ"לית לומר דברים

שולמית גרי: שלום רב

שולמית גרי:  אני מנכ"לית בנק ישראל מאוגוסט 2020

שולמית גרי:  למעשה הצטרפתי במהלך הקורונה

שולמית גרי:       (מוצגת מצגת)     שוקי הציג לא מעט מהנתונים אבל אני אציג את השקף המרכז שמסתכל על תקציב בנק ישראל לשנת 2023

שולמית גרי:  למעשה, אנחנו רואים שהגידול המשמעותי הוא באמת בנושא של שיתוף מאגר אשראי

שולמית גרי:  השורה שמסומנת בצהוב זה הגידול המשמעותי

שולמית גרי:  למעשה, מדובר פה בשדרוג של חומרה ותוכנה

שולמית גרי:  אחרי שלוש שנים של פעילות המאגר מ-2019, היינו צריכים לעשות את השדרוג הזה

שולמית גרי:  השדרוג הזה נדרש כדי שהנתונים יהיו מיטביים

שולמית גרי:  כמו ששוקי ציין, מדובר פה בחיי אדם

שולמית גרי:  הנתונים צריכים להיות מוגנים ברמת הגנת פרטיות ברמה מאוד גבוהה

שולמית גרי:  זה בעצם השינוי המשמעותי בגידול התקציב

שולמית גרי:  יש גם עתודה אצלי כדי לאפשר פרויקטים עתידיים לבנק שטרם הבשילו כדי פרויקט ממשי

שולמית גרי:       כשאנחנו מסתכלים על בנק ישראל, אנחנו תמיד מסתכלים על התפקידים על-פי חוק שהנגיד אחראי להם

שולמית גרי:  הוא גם דיבר על לא מעט מהם, על היציבות המוניטרית ועוד ועוד נושאים שקשורים לפעילות

שולמית גרי:       אני רוצה היום להציג קצת דברים אחרים שלא כל הציבור מכיר אותם

שולמית גרי:  דברים שבנק ישראל עושה למען האזרחים, כאשר האזרחים הם במרכז

שולמית גרי:  דיברנו גם על מאגר נתוני אשראי

שולמית גרי:  המאגר הזה החל לפעול באפריל 2019

שולמית גרי:  הוא מרכז נתונים של כ-6

שולמית גרי: 5 מיליון אזרחים

שולמית גרי:  המטרות שלו הן הגברת התחרותיות במשק, הרחבת הנגישות לאשראי וצמצום האפליה במתן האשראי

שולמית גרי:       נכון לסוף 2022 ישנם 47 מקורות מידע ו-44 נותני אשראי שמחוברים למערכת

שולמית גרי:  השימושיות שלו הולכת וגדלה

שולמית גרי:  בשנת 2022 הוצאו כ-5 מיליון דוחות אשראי וכ-6

שולמית גרי: 5 מיליון דוחות חיווי

שולמית גרי:  עיקר הדוחות היו עבור המערכת הבנקאית אבל גם חברות כרטיסי האשראי

שולמית גרי:  זה באמת מאפשר לבנקים ולחברות האשראי להתחרות על הלקוחות

שולמית גרי:       אנחנו כבר מקבלים חיוויים מהמשק שישנה איזו הוזלה בריבית של הלקוח השבוי, מה שקוראים אצלנו לקוח שבוי וזה כ- 0

שולמית גרי: 3

שולמית גרי:  זה המאגר עצמו

שולמית גרי:      אנחנו כרגע נמצאים בעיצומה של תוכנית להקמת מאגר נתוני אשראי לעסקים קטנים ובינוניים

שולמית גרי:  זהו אתגר מאוד משמעותי שאנחנו רואים בתוכניות העבודה שלנו

שולמית גרי:  למעשה, כ-53% מהתוצר במשק נרתם על-ידי עסקים קטנים ובינוניים

שולמית גרי:  למרות זאת, ברמת האשראי, התנאים שהם מקבלים הם לא בהכרח מיטביים

שולמית גרי:  שנת 2023 תוקדש לתכנון של המאגר הזה

שולמית גרי:  אנחנו צופים שעם הקמתו, בעוד מספר שנים, הוא יביא להגדלת היצע אשראי לא רק לקמעוניים, לא רק לאזרחים אלא גם לעסקים קטנים ובינוניים ולהגביר את התחרות גם בשוק הזה

שולמית גרי:       הבנקאות הפתוחה זה עוד פרויקט לטובת הציבור

שולמית גרי:  יצירת ממשק טכנולוגי מובטח API שבו הבנקים משתפים גורמים אחרים, נותני שירותים פיננסיים, בנתונים של הלקוח

שולמית גרי:  כמובן שזה בהסכמת הלקוח מראש

שולמית גרי:  זה דבר שיביא לשירות הרבה יותר, לניתוח יותר טוב של מצב חשבון הבנק של הלקוח, להצעות ערך של אותם גופים שיוכלו להתחבר לחשבון וגם הוא יביא להתייעלות ולהשוואת תנאי אשראי

שולמית גרי:       המעבר של חשבון בקליק שהושק בספטמבר 2021 הוא מעבר מקוון ומהיר

שולמית גרי:  הוא מעבר אוטומטי, די דומה לנושא של העברת המספר בחברות הסלולאר שהיה בזמנו

שולמית גרי:  עד לסוף נובמבר הוגשו 96,000 בקשות למעבר בקליק ועברו 67,000 לקוחות מבנק לבנק

שולמית גרי:  גם אלה שלא עברו, חלקם הגדול שיפר את תנאי ניהול החשבון שלהם וניהול האשראי שלהם בבנק שלא נתן להם לעזוב אותו

שולמית גרי:       השוואת הריביות של הבנקים באתר בנק ישראל

שולמית גרי:  גם הריבית על פיקדונות וגם הריבית על הלוואות למעשה מוצגת בשקיפות באתר בנק ישראל

שולמית גרי:  הריבית של כל הבנקים במדינת ישראל נמצאת שם והאזרחים יכולים לעשות השוואה פשוטה של כל הנתונים ולהחליט לאיזה בנק הם רוצים ללכת

חמד עמאר: יש השפעה של בנק ישראל על הנושא הזה?     

שולמית גרי: על גובה הריבית שהבנקים גובים? התשובה היא לא

שולמית גרי:  דיבר על זה הנגיד ואם ירצה ירחיב על זה בהמשך

שולמית גרי:  עצם ההשוואה הזאת יוצרת את התחרות כי כאשר יש שקיפות יש תחרות

שולמית גרי:       הרפורמה במשכנתאות להגברת השקיפות נכנסה לתוקף באוגוסט 2022

שולמית גרי:  זאת רפורמה שבנק ישראל הוביל

שולמית גרי:  למעשה, בנוסף לסל משכנתא ספציפי שכל בנק רשאי להציג, הוא מציג שלושה סלים זהים בתנאים זהים ללקוחות, על-מנת שיוכלו להשוות תפוחים לתפוחים ולקבל את ההחלטות המתאימות שלהם ולשפר גם פה את התחרות

משה גפני: אני מתנצל, לא הייתי קודם כי הגיע הרב הראשי

משה גפני:       מה הסברת על הקרן לאזרחי ישראל? למה זה ירד ב-2023? יש איזה שוני? השתנה משהו? הרי התקציב עלה

שולמית גרי: הכספים הגיעו רק ביוני 2022 וההנחה היתה שזה יגיע בשנת 2021 ויתחיל לעבוד ב-2022 לפי נתוני רשות המיסים

שולמית גרי:  בסופו של יום הכסף הגיע ביוני ובאוגוסט התחלנו להשקיע אותו

שולמית גרי:  זה חלק מהסיבות שלמעשה לא היה צורך - - -      

משה גפני: למה ב 2022 התקציב היה יותר גבוה מאשר ב-2023?     

שולמית גרי: היתה תכנית לתקציב השקעות בתשתיות, כמו מערכת של ניהול השקעות וכדומה

שולמית גרי:  המערכת הזאת, למעשה, הושקעה בעיקרה על-ידי בנק ישראל במסגרת כלל פעולות חטיבת השווקים שלנו

שולמית גרי:  חטיבת השווקים היא זאת שהולכת לנהל את זה

שולמית גרי:  לא היה צורך לבזבז ופשוט לא בזבזנו את הכסף

משה גפני: יש לכם צוות מיוחד שעוסק בזה?     

שולמית גרי: כן

משה גפני: אני העברתי את החוק

משה גפני:  היתה לי בעיה בגלל שהייתי באופוזיציה

משה גפני:  הייתי יושב-ראש ועדת המדע

משה גפני:  טוב, זה רק תכנית אומנותית

משה גפני:  יאיר לפיד היה שר האוצר

משה גפני:  אמרו לו, איך אתה מעביר כל-כך הרבה מיליארדים לגפני, הוא יושב-ראש הוועדה, הוא מנהל את זה? הוא אומר: הוא היחיד בבניין הזה שלא מפחד מאגף התקציבים

משה גפני:       אסור לך להגיב

אמרי רון: אני לא מגיב, אמרת תכנית אומנותית

משה גפני: באמת, אני העברתי את החוק והייתי אז באופוזיציה

משה גפני:  יאיר לפיד העביר - - -      

חמד עמאר: אני זוכר את הצעקות שלך גם בוועדת הכספים, הייתי חלק מהקואליציה

חמד עמאר:  היו זמנים

שולמית גרי: אז הכספים סוף סוף הגיעו והיום למעשה הקרן הזאת יש לה - - -      

משה גפני: לכן שאלתי

משה גפני:  יש לכם צוות מיוחד שעוסק בזה?     

אמרי רון: לשאלתך, אתה צריך להבין שלא כל הכספים נכנסו ב-2022

אמרי רון:  לכן מה שאתה רואה זה חלק מביצוע 2022 פלוס תקציב נוסף ב-2023, פלוס חלק מההתאמות שהצלחנו לעשות בתוך המנגנונים של בנק ישראל

אמרי רון:  אבל בסופו של עניין צריכה להיות תת מחלקה נפרדת שתעבוד בסיוע על-ידי חטיבת השווקים שלנו

משה גפני: אתם מרוצים מהשימוש בכסף? אני מתכוון למטרות

אמרי רון: כרגע נכנסו בסך הכול 612 מיליון דולר

אמרי רון:  כרגע ההשקעות הן ברמה מאוד התחלתית

שולמית גרי: אם אתה זוכר, למעשה החוק מגדיר שבשנים הראשונות, החל מהשנה הראשונה, 3

שולמית גרי: 5% משווי הנכסים יועבר למדינה ויש מטרות ספציפיות שמדובר בהן

שולמית גרי:  מהשנה העשירית מדובר בתשואה ממוצעת לעשר שנים

שולמית גרי:  ההקצאה כמובן אמורה להיות חלק מהתקציב של המדינה

משה גפני: לא חלק מהתקציב של המדינה

שולמית גרי: שנייה

שולמית גרי:  תקציב אבל למטרות ספציפיות

משה גפני: אני זוכר שהעברנו את זה

משה גפני:  זה כאילו קרן העושר

משה גפני:  מגיע כסף ואם אתה או את מביאים את זה כדי לכסות גירעון של התקציב אז לא עשינו כלום

שולמית גרי: לא לגירעון

משה גפני: לכן זה לא חלק מהתקציב, זה משהו נפרד לחלוטין

משה גפני:  זה החוק

אמרי רון: כבוד הרב, החוק והמטרות שהיו בחוק נעשו עם חשיבה ארוכת טווח, בין היתר החלקה בין דורית, הנושא של מה שנקרא Dutch disease

אמרי רון: כל הדברים האלה היו חשובים ונשארו חשובים

משה גפני: כן

משה גפני:  מה זה עשינו? אני עשיתי

משה גפני:  סתם

שולמית גרי: נכון

שולמית גרי:  המטרות שהוא אמור לשמש להן הן באמת למטרות חברתיות, כלכליות וחינוכיות, לפי החוק לפחות

משה גפני: מישהו שאל על המספר הזה? אחמד טיבי לא פה

ינון אזולאי: לא, עוד לא

ינון אזולאי:  הוא רוצה לשאול על התעסוקה מבחינת המספרים

שולמית גרי: על הרשימה של בנק ישראל לטובת האזרחים

ינון אזולאי: הרב גפני, אני מעלתי בתפקיד

ינון אזולאי:  אני לא העמדתי אותו במקום בשאלות

משה גפני: למה היה צריך להעמיד אותו במקום? רק מה הוא אמר?     

ינון אזולאי: הוא שואל על הגיוון התעסוקתי

אמרי רון: שוקי הזכיר שזה נושא חשוב, שאנחנו כל הזמן הוא עומד כנר לנגד עינינו והיא תציג את הנתונים

משה גפני: מאוד מסתכלים עליכם

משה גפני:  אתה יודע שבכל דיון תקציב אנחנו מעלים את הנושא הזה מכיוון שמסתכלים על בנק ישראל

משה גפני:  בנק ישראל מהווה דוגמה

משה גפני:  הוא כן מקדם? לא מקדם? עובדים עם אוכלוסיות שונות

יהושע מצא: אני אחזור בקצרה על מה שאמרתי

יהושע מצא:  יש רגישות רבה מאוד גם בבנק לעשות כל מאמץ כדי להגדיל את הגיוון

יהושע מצא:  לא רק במספרים ובאחוזים אלא גם במשרות במשרות בכירות

יהושע מצא:  זה פרק בפני עצמו שחוזר שוב ושוב גם במועצה המנהלית וגם בבנק

יהושע מצא:  יש בעיה של היצע וכדומה

משה גפני: 	תודה, אם תוכלי לסכם

שולמית גרי: רציתי להראות לכם עוד כמה פרויקטים שעשינו

משה גפני: כן, אבל לא הרבה זמן כי אנחנו צריכים לסיים

שולמית גרי: הגיוון זה השקף האחרון

שולמית גרי:  דיברנו גם על רפורמת מסלול העמלות המיטבי, שהבנק בדיעבד מחייב את הלקוח רק לפי השימושים שהוא עושה ולא לפי עמלות גבוהות יותר

שולמית גרי:  הוקמו שני בנקים דיגיטאליים שמגבירים את התחרות

שולמית גרי:  מחברים פינטקים למערכות התשלומים של הבנק, מה שגם יוצר עוד תחרות ועוד אמצעים ללקוחות לקבל הלוואות ותנאים מפינטקים ומחברות אחרות

שולמית גרי:  מי שכמובן עובר את הרישוי של רשות שוק ההון

שולמית גרי:  ישנם הרבה מאוד תשלומים מתקדמים שאנחנו רוצים לקדם

שולמית גרי:  למשל, הנושא של שיק דיגיטאלי

שולמית גרי:  חלק גדול מהמחזורים במדינת ישראל, יותר מאשר בכרטיסי החיוב, מועברים דרך השיקים עם הבעיות שלהם

שולמית גרי:  שיקים דיגיטאליים, בהנחה שנגיע להסכמה עם המשק בנושא הזה, יכולים לחסוך לנו גם טעויות בשיקים, חזרה של שיקים מסיבות לא נכונות ולקדם גם פה את אמצעי התשלום הזה

חמד עמאר: שמעתי על הנושא של הלוואות

חמד עמאר:  בדיון הקודם גם דיברנו על זה בהקשר של משכנתאות למגזר הערבי

חמד עמאר:  המגזר הערבי מהווה כמעט 20% מאוכלוסיית מדינת ישראל ולוקחי משכנתאות הם פחות מ-2%, אם אני לא טועה בנתון

חמד עמאר:  מה בנק ישראל עושה על-מנת להנגיש את המשכנתא לצעיר הערבי? מה שקורה היום זה השוק השחור שמשתלט שם וכל הנושא של העבריינות שמתפתחת שם

חמד עמאר:  זאת נקודה מאוד חשובה שבנק ישראל חייב לתת את הדעת בנושא הזה, איך אנחנו מגיעים למצב שצעיר ערבי יכול לקבל משכנתא כמו צעיר יהודי?     

שולמית גרי: הבעיה העיקרית נובעת מכך שבנקים נותנים הלוואות כנגד בטוחות

שולמית גרי:  ככה זה עובד בכל מקום

חמד עמאר: אני יודע ואנחנו מכירים את הבעיה של נושא רישום הקרקע במגזר הערבי

חמד עמאר:  אבל אנחנו צריכים למצוא את הפתרון

חמד עמאר:  לא יכול להיות שנשאיר את המצב מופקר בצורה כזאת של השתלטות של השוק האפור ואת כל הרציחות שאנחנו שומעים ורואים

חמד עמאר:  זה מצב שבלתי אפשרי לסבול אותו

חמד עמאר:  אני חושב שלבנק ישראל יש מקום בפתרון

אמרי רון: יזמתי ועדה בראשות המשנה, באופן כללי על הנושא של הכלה פיננסית

אמרי רון:  היא כמובן התמקדה בחשיבות, בין היתר, של הנושא של המשכנתאות במגזר

אמרי רון:  אנחנו נתנו הצעה ספציפית שאמורה לסייע בתחום

אמרי רון:  כרגע זה יושב יותר בצד של החשכ"ל

חמד עמאר: מתי נראה תוצאות? 

אמרי רון: הוא צריך לראות אם הוא יכול לפעול בנושא הזה

אמרי רון:  הכוונה היא ליצור פול יותר גדול

שולמית גרי: נכון

שולמית גרי:  אחת ההצעות שעלתה בוועדה הזאת התייחסה בדיוק לנושא הזה

שולמית גרי:  זאת בעיה משפטית ויש פתרונות שבנק ישראל הציע אבל זה לא מנוהל על ידנו

שולמית גרי:       אני רוצה לדבר כמה דקות על הגיוון בבנק

שולמית גרי:  הנושא הזה קרוב מאוד לליבי

שולמית גרי:  מאז הגעתי לבנק, אני ובעצם כל הבנק, נערך לדבר הזה

שולמית גרי:  אנחנו בהחלט מתחילים לראות שיפור מסוים במספרים

שולמית גרי:  עדיין לא היכן שהיינו רוצים לראות את זה אבל ישנה התקדמות מבורכת בנושא הזה

שולמית גרי:  נעשתה הרבה מאוד עבודה בשנה האחרונה בקליטה של אוכלוסיות גיוון במפגשים עם כל האוכלוסיות

שולמית גרי:  עם אוכלוסיות של חרדים, עם אוכלוסיות של ערבים, סטודנטים, אתיופים

שולמית גרי:  למעשה, גם עם אוכלוסיות מוגבלות, על-מנת להביא אותם למודעות לבנק ישראל ולפעילות שלו ולהציע להם להצטרף אלינו

שולמית גרי:       אני רוצה להציג לכם נתונים

שולמית גרי:  היום בבנק ישראל מועסקים סך הכול 110 עובדי גיוון

שולמית גרי:  אנחנו רואים גידול מסוים מ-2020, שאז הם היו כ-10% מכלל האוכלוסייה של עובדים בבנק ישראל והיום אנחנו נמצאים ב-11

שולמית גרי: 6%

ינון אזולאי: יש לך את הפילוח? למשל, עובדים עם מוגבלות יש כרגע 31

ינון אזולאי:  כמה היו בשנת 2021?     

שולמית גרי: אני לא זוכרת פרטנית

אמרי רון: ינון, אנחנו נחזור אליך כי פשוט אני רואה את הלו"ז פה

אמרי רון:  הייתי חוזר אל ינון בצורה מסודרת

שולמית גרי: כן

שולמית גרי:  נחזור אליך ונשלח לך את הנתון

שולמית גרי:  אנחנו רואים גידול

שולמית גרי:  זה לא פשוט לנו בבנק ישראל

שולמית גרי:  אנחנו נמצאים בירושלים וקצת בתל-אביב, בשונה ממשרדי הממשלה שמפוזרים בכל הארץ

שולמית גרי:  אנחנו מאפשרים למי שעובד בצפון או בדרום, במרחק של מעל 80 קילומטר, לעבוד יומיים עבודה מהבית בעוד ששאר עובדי הבנק עובדים רק יום אחד

שולמית גרי:  אנחנו מסייעים בשכר דירה למי שמגיע ממרחקים משמעותיים

שולמית גרי:  אנחנו מפרסמים את בנק, מנסים להנגיש אותו לציבור

משה גפני: אם אתם יכולים, תעבירו לינון את הנתונים

ינון אזולאי: 27 עובדים עם מוגבלות היו ב-2021

ינון אזולאי:  היו 14 עובדים מהאוכלוסייה האתיופית, מהחברה הערבית 18 עובדים, 5 עובדים שהם עולים חדשים

ינון אזולאי:  יש פה את הנתונים מהשנה שעברה

משה גפני: כמה חרדים?     

שולמית גרי: אז גדלנו

חמד עמאר: לא ראיתי את המגזר הדרוזי

ינון אזולאי: 32 עובדים מהמגזר החרדי היו ב-2021 ועכשיו 39

ינון אזולאי:  בסך-הכול הם עלו בהכול

ינון אזולאי:  אין צורך שתעבירו

אמרי רון: למי שלא יודע, המועצה המנהלית מונה 7 אנשים

אמרי רון:  שוקי הוא היושב-ראש וחמישה מהם הם נציגי ציבור

אמרי רון:  הוא ביטא את זה בצורה הכי טובה שאפשר

אמרי רון:  יש פה רגישות מאוד גדולה ושולי עושה שעות על ימים לנסות לקדם את הנושא

ינון אזולאי: ביקשתי תשובה לגבי מאגר נתוני האשראי

ינון אזולאי:  שאלתי האם יש לכם מעקב אחרי אלה שאמורים לצאת מהנתונים שהיו מוגבלים ולא צריכים להיות מוגבלים יותר

ינון אזולאי:  אבל הם לא נמחקים ואז שהם מגיעים לחנות הם סובלים מחוסר נעימות

ינון אזולאי:  אני יודע שיש כאלה שעדיין חווים את זה

אייל חדד: אני הממונה על שיתוף בנתוני אשראי

אייל חדד:         בחוק החדש במאגר נתוני האשראי הנתונים נשמרים בבנק ישראל ויוצאים לנותני האשראי שלוש שנים בלבד

אייל חדד:  זה החוק החדש

אייל חדד:  בחוק הקודם אכן היו מאגרים שהסתובבו בכל מיני מקומות והנתונים השליליים היו נשמרים שבע שנים

אייל חדד:  היום זה שלוש שנים

אייל חדד:       אתה מציף עובדה שקיימת היום

אייל חדד:  זאת בעיה כללית ברמת החקיקה של הזכות להישכח

אייל חדד:  היום אין זכות להישכח

אייל חדד:  זאת אומרת, אם נותן אשראי ספציפי, אותו לקוח פגע בו, למשל, לא שילם הלוואה, לא פרע הלוואה בזמן, נותן האשראי שומר את הנתונים אצלו

אייל חדד:  זה לא במאגר

אייל חדד:  אם היום יוצא דוח, אחרי שלוש שנים כל נותן אשראי אחר לא יראה את זה, אבל נותן האשראי הספציפי שנפגע כן משתמש בזה

ינון אזולאי: אם, למשל, הוא קנה בחנות אושר עד ואחר כך הלך לשופרסל, כשבודקים לו את השיק, רואים שהיתה לו בעיה באושר עד אחרי השלוש שנים האלה

אייל חדד: את זה אני לא יודע

ינון אזולאי: אני מכיר מקרים כאלה

אייל חדד: שיפנו אלינו, יש פניות ציבור

אייל חדד:  במאגר זה לא נמצא, זה נמחק

ינון אזולאי: אני שואל אם יש לכם מעקב אחרי דבר כזה? האם אתם עושים מידי פעם מעקב מדגמי?     

אייל חדד: בהחלט

אייל חדד:  ככל שמתקבלות פניות כאלה הן מטופלות ברמה האישית לכל פונה

ינון אזולאי: כולל קנס לאותו אחד שמפר?     

אייל חדד: כשצריך את הקנסות, נותנים קנסות

אייל חדד:  נתנו קנסות לבנק לאומי

אייל חדד:  אני יכול להרחיב לך בהמשך

אמרי רון: אני רוצה שוב לומר תודה למועצה ולשוקי

אמרי רון:  אני רוצה להודות לך הרב

אמרי רון:       שולי עברה פה על רשימה כשיצאת

משה גפני:     הבנתי את רוח הדברים

אמרי רון: רוח הדברים והמסר שהיא ניסתה לומר, פעם אחת, זה הנושא של הגיוון

אמרי רון:  אם ראית שם את הליסטה, בשנים האחרונות בנק ישראל שם כדגל את הנושא של תחרות, את הנושא של קדמה ובעיקר העברת כוח ללקוח בכל העולם הפיננסי

משה גפני: אני מבקש להודות לך, אדוני בנק ישראל

משה גפני:  אני מתנצל אם היה נשמע ממני איזה משהו

משה גפני:  בכל מקרה, יש לי בקשה אליך

משה גפני:  גם אם אתה נלחם נגד זה, אז בטונים יותר, אולי אני אצליח בכל זאת שהממשלה תתערב במשהו

משה גפני:  זאת באמת בעיה חברתית מהמדרגה הראשונה

משה גפני:  יכול להיות שזה לא כיוון הפתרון אבל שהעניין הזה יוצף

משה גפני:  מישהו צריך לדאוג למשפחות החלשות

ינון אזולאי: אולי אפשר להשיג פשרה? תמתן את הרפורמה המשפטית והוא יוכל להביא את זה

משה גפני:     אני מודה לכם

חמד עמאר: לא מקובלת עלי המילה רפורמה, מהלך משפטי

משה גפני:     אני מודה לכם על הצגת הדברים

משה גפני:  היינו במסגרת החוק של הצגת התקציב ואני מודה לכם על כך

משה גפני:       תודה רבה, הישיבה נעולה